section_heading: Karijera
paragraph_text: Karijeru je započeo 2000. godine u Doc's Khelwalaas, a poslije igra za W Connection. Već 2001. prvi puta dolazi u europski nogomet kada kratko igra za talijansku Perugiu u Serie A i Sambenedettese u Serie C1. Godine 2002. vraća se u W Connection u kojem provodi naredne dvije godine kada dolazi u zagrebački Dinamo. U Dinamu nije zabilježio niti jedan službeni nastup, pa 2005. odlazi u Yokohamu. U W Connection se vraća 2006. i igrao do 2007. kada prelazi u engleskog niželigaša Wrexham, a zatim 2010. slijedi još jedan povratak u W Connection.